b'\n_START_ARTICLE_\nBilly Meredith\n_START_PARAGRAPH_\nWilliam Henry \xe2\x80\x9dBilly\xe2\x80\x9d Meredith (30. hein\xc3\xa4kuuta 1874 \xe2\x80\x93 19. huhtikuuta 1958) oli walesilainen jalkapalloilija. H\xc3\xa4n oli lajin ensimm\xc3\xa4isi\xc3\xa4 supert\xc3\xa4hti\xc3\xa4 ja edusti uransa aikana Walesin maajoukkuetta 48 ottelussa, joissa h\xc3\xa4n teki 11 maalia vuosina 1895\xe2\x80\x931920. Seuratasolla h\xc3\xa4n edusti Manchester City\xc3\xa4 ja Manchester Unitedia. H\xc3\xa4nen mielipaikkansa kent\xc3\xa4ll\xc3\xa4 oli oikea laitahy\xc3\xb6kk\xc3\xa4\xc3\xa4j\xc3\xa4._NEWLINE_Cityn riveihin Meredith liittyi lokakuussa 1894. Debyyttins\xc3\xa4 h\xc3\xa4n teki samassa kuussa 5\xe2\x80\x934 -tappio-ottelussa Newcastlea vastaan. Seuraavalla viikolla h\xc3\xa4n oli askeleen l\xc3\xa4hemp\xc3\xa4n\xc3\xa4 tuloa legendaksi Manchesterissa, kun h\xc3\xa4n teki kaksi maalia Newton Heathin (nyk. Manchester United) verkkoon Manchesterin derbyssa. H\xc3\xa4n oli rakastettu pelaaja fanien keskuudessa._NEWLINE_Toukokuussa 1906 h\xc3\xa4n siirtyi Unitediin ja debyyttins\xc3\xa4 h\xc3\xa4n teki 1. tammikuuta 1907 1\xe2\x80\x930 -voitto-ottelussa Aston Villaa vastaan. Unitedissakin h\xc3\xa4nest\xc3\xa4 tuli nopeasti fanien suosikki. Vuonna 1921 "Walesin taikuri" palasi Cityyn. Viimeisen ottelunsa h\xc3\xa4n pelasi FA Cupin v\xc3\xa4lieriss\xc3\xa4 Newcastlea vastaan ollessaan 49 vuoden ja 245 vuorokauden ik\xc3\xa4inen. H\xc3\xa4n on kaikkien aikojen vanhin pelaaja FA Cupiin osallistunut pelaaja. Yhteens\xc3\xa4 Meredith edusti City\xc3\xa4 390 kertaa tehden 150 maalia ja voittaen yhden FA Cupin. Unitedia h\xc3\xa4n edusti 335 kertaa tehden 36 maalia ja voittaen kaksi liigamestaruutta, yhden FA Cupin ja kaksi Charity Shield -pokaalia._NEWLINE_Peliuransa j\xc3\xa4lkeen h\xc3\xa4n toimi muun muassa valmentajana._NEWLINE_Meredith kuoli 83-vuotiaana vuonna 1958 Withingtonissa, Manchesteriss\xc3\xa4.'